**СТИПЕНДИАНТСКИ КОНКУРС „ПОДКРЕПА НА МЛАДИ ТАЛАНТИ”**

**СНЦ „ЗОНТА КЛУБ БУРГАС”** – член на Zonta International, обявява конкурс за стипендии под наслов „Подкрепа на млади таланти” за учебната 2018/2019г.

**Цел на конкурса**: да бъдат подпомогнати в развитието си млади и изявени таланти в областта на науката, изкуството и спорта.

**Размер на стипендията**: 1000 /хиляда/ лева годишно. Стипендията се изплаща ежемесечно, считано от м.октомври 2018г. до м.юли 2019г.включително

**Условия за кандидатстване**: В конкурса могат да участват ученици от 4 клас до 12 клас, обучаващи се на територията на област Бургас, които имат:

* Участия и класирания от I-во до III-то място в конкурси, олимпиади, спортни или творчески прояви на международно и национално ниво, за последните две учебни години 2016/2017г и 2017/2018г.
* Среден успех от обучението за последната учебна година- минимум мн.добър 5,00
* Средномесечен доход на член от семейството/домакинството за последните 12 месеца - до 700 лв.

 **Необходими документи:**

 1. Удостоверение/грамота/дипломи др. за класиране от I-во до III-то място и спечелени награди от конкурси, олимпиади, спортни или творчески прояви на международно и национално ниво.

 2. Ученически бележник за последната учебна година (копие).

 3. Препоръки от творчески ръководител и/или учител - до 3бр.

 4. Попълнени и подписани: 4.1. формуляр за лични данни;

 4.2. формуляр за постижения и

 4.3. декларация от родителите/настойниците.

 Линк към документите за кандидатстване: <https://ndox.abv.bg/download?id=40caad3a0d>

**Подаване на документи**:

Документи се подават в периода от 30.09.2018 г. до 22.10.2018г. След изтичане на крайния срок документи няма да бъдат приемани.

 Документи се подават по един от двата начина:

1. На адрес: гр. Бургас, пл.„Баба Ганка” № 5, ет.2- всеки работен ден от 10:00 ч. до 17:00ч.
2. По електронна поща – попълнените и подписани формуляри и декларация, както и всички други документи, се сканират и се изпращат на адрес: zontaburgas2003@gmail.com

Уважаеми кандидати, молим да не подавате документи едновременно по електронна поща и на хартиен носител на посочения адрес. В случай, че до два дни след като сте изпратили документи по електронна поща, не получите отговор-потвърждение за получаването им, можете да се свържете с представител на Зонта клуб Бургас на телефони: 0895 777 627 Даниела Танева, 0878 988 916 Илияна Генова.

**Конкурсът ще се проведе на два етапа:**

Първи етап – класиране по документи

Втори етап – събеседване с кандидатите, класирани по документи.

Ученици, които са получавали стипендии от СНЦ „ЗОНТА КЛУБ БУРГАС” за предходни учебни години, кандидатстват на общо основание.

СНЦ „ЗОНТА КЛУБ БУРГАС”